Id-Deċiżjoni tal-Kunsill
tas-16 ta' Marzu 1992
li għandha x'taqsam mal-konklużjoni tal-Ftehim Ta' Qafas għall-koperazzjoni bejn il-Komunità Ekonomika Ewropea u r-Repubblika tal-Lvant ta' l-Urugwaj
(92/205/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 113 u 235 tiegħu,
Wara li kkunsidra l-proposta mressqa mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi, sabiex jintlaħħqu l-għanijiet tagħha dwar ir-relazzjonijiet ekonomiċi esterni, il-Komunità għandha tapprova l-Ftehim Ta' Qafas għall-koperazzjoni mar-Repubblika tal-Lvant ta' l-Urugwaj,
IDDEĊIEDA DAN LI ĠEJ:
Artikolu 1
Il-Ftehim Ta' Qafas għall-koperazzjoni bejn il-Komunità Ekonomika Ewropea u r-Repubblika tal-Lvant ta' l-Urugwaj hu hawnhekk approvat f'isem il-Komunità.
It-test ta' dan il-Ftehim huwa anness ma’ din id-Deċiżjoni.
Artikolu 2
Il-President tal-Kunsill għandu jagħti n-notifikazzjoni prevvista fl-Artikolu 25 ta' dan il-Ftehim [3].
Artikolu 3
Il-Kummissjoni, megħjuna mir-rappreżentanti ta' l-Istati Membri, għandha tirrappreżenta lill-Komunità fil-Kumitat Konġunt stabbilit mill-Artikolu 21 tal-Ftehim.
Artikolu 4
Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej u se tidħol fis-seħħ fid-data tal-pubblikazzjoni.
Magħmula fi Brussel, fis-16 ta' Marzu 1992.